Versorgers trek in grendeltyd by diere in
Toegewyde personeel by Wet Nose Dierereddingsentrum op Vaalbank het gekies om die grendeltyd saam met die diere deur te bring. Hulle kon die sentrum nie verlaat nie. Volgens inperkingswetgewing sou hulle nie elke dag van hulle huise af na die sentrum kon reis nie.
Dosyne honde, katte, perde en plaasdiere by dié sentrum moes steeds elke dag gevoer en versorg word en oefening inkry en vyf personeellede het besluit om daar in te trek om te sorg dat alles voortgaan soos dit moet.
Veronica van Greunen, Wet Nose se bestuurder
Sentrumbestuurder, Veronica van Greunen, sê dat dit moeilik is vir die personeel omdat hulle nie by hulle gesinne kan gaan kuier nie en glad nie die perseel mag verlaat nie. “Hulle is basies in kwarantyn saam met die diere,” sê sy.
Veronica sê dat Wet Nose steeds hawelose diere inneem ten spyte daarvan dat hulle nie aannemings mag doen tot die grendeltyd verby is nie.
Personeellid Josef Mashaba het gesê dat hy hom nie laat afsit het deur die feit dat hy nie sy gesin kon sien nie en verduidelik dat hy daar bly oor sy liefde vir diere.